Neem 2018 Fifa-toernooi by Rusland af, sê Brittanje - Maroela Media
Nick Clegg het Sondag gesê die wêreld sal swak lyk indien hy nie Rusland van die reg om die toernooi aan te bied, ontneem nie, tensy die land die situasie in Oekraïne stabiliseer nie.
Verskeie senior Duitse politici het ook die gedagte uitgespreek dat Rusland die toernooi kwyt moes wees, weens hulp wat aan die rebelle in Oekraïne verskaf is wat hulle in staat gestel het om die Maleisiese passasierstraler, Vlug MH17, neer te skiet. Duitsland is die huidige houer van die wêreldbeker.
Fifa self het reeds Vrydag, toe druk begin toeneem het teen Rusland, sy voortgesette steun vir die aanbied van die toernooi in Rusland toegesê. Tog het Fifa in die verklaring benadruk dat hy gekant is teen enige vorm van geweld, en sal voortgaan om sy toernooie in te span om vrede, dialoog en wedersydse begrip tussen mense te bevorder.
Indien die toernooi wél geskuif sou word, of geboikot word, sal dit 'n groot terugslag vir pres. Wladimir Poetin wees. Hy word as sportmal beskryf, en het alles ingesit om die 2018-toernooi vir Rusland te werf.